దుర్గైఅమ్మన్ ఆలయం, పట్టీశ్వరం

దుర్గై అమ్మన్ ఆలయం అనేది తమిళనాడు, భారతదేశంలో ఉన్న హిందూ ఆలయం, ఇది దుర్గాదేవికి అంకితం చేయబడింది. ఇది కుంభకోణం సమీపంలోని ధేనుపురీశ్వర ఆలయం, పట్టీశ్వరం లో ఉంది.     

 స్థానం 
కామధేను కుమార్తె అయిన పట్టీ, ఇక్కడ శివుడు (ఈశ్వరుడు)ను ఆరాధించినందున ఈ ప్రాంతానికి పట్టీశ్వరం అనే పేరు వచ్చింది. ప్రధాన దేవుడు శివుడైనప్పటికీ, ఈ ఆలయం దుర్గై అమ్మన్ ఆలయంగా ప్రసిద్ధి చెందింది.Patteeswaram Durga Temple  ఈ ఆలయం ధేనుపురీశ్వర ఆలయం లో ఒక ప్రత్యేక ఉపాలయంగా ఉంది. థేనుపురీశ్వర ఆలయ ఉత్తర ప్రవేశద్వారంలోని గోపురం గుండా ప్రవేశిస్తే దుర్గై అమ్మన్ ఆలయాన్ని చేరుకోవచ్చు.

 చరిత్ర 
మీనాక్షి దేవి పాండ్యులకు ఇష్ట దేవత కాగా, చోళ రాజవంశానికి దుర్గాదేవి ఇష్ట దేవతగా ఉండేది. మాంగయ్యర్క్కరసియార్, కుందవై పిరాట్టియార్ ఆమెపై అపారమైన భక్తి కలిగి ఆమెను ఆరాధించేవారు.  దుర్గాదేవి రాజరాజ చోళుడు, ఇతర చోళ రాజుల కుటుంబ దేవత. యుద్ధానికి వెళ్లేముందు వారు ఆమెను ఆరాధించి దీవెనలు కోరేవారు. చోళుల పాలన కాలంలో ఆమెను పట్టీశ్వరం ఉత్తర భాగంలో స్థాపించి, వారి ‘కావల్ దేవం’ (రక్షణ దేవత)గా భావించేవారు. యుద్ధాలు, రాజ్య వ్యవహారాల విషయంలో ఆమె దివ్య ఆజ్ఞలను (అరుల్ వాక్కు) గౌరవించేవారు.  చోళుల పతనం తరువాత, ఆమెను పట్టీశ్వరంలోని థేనుపురీశ్వర ఆలయంలో ప్రతిష్ఠించారు.Patteeswaram Durga, Aadi Special
 ప్రత్యేకత 
దుర్గాదేవిని అన్ని దేవతల శక్తుల సమ్మేళనంగా, దుష్ట శక్తులను నాశనం చేయడానికి అవతరించిన దేవిగా భావిస్తారు. ఆమెను శాంత స్వరూపిణిగా పరిగణిస్తారు. ఆమెకు ఎనిమిది చేతులు ఉండి, వాటిలో శంఖం, చక్రం, విల్లు, బాణం, ఖడ్గం, కవచం, ఒక చిలుకను ధరిస్తుంది. ఆమె త్రిభంగ భంగిమలో నిలబడి ఉంటుంది.వి.ఆర్.గోపాలన్, పట్టీశ్వరం శ్రీదుర్గాంబికై, పట్టీశ్వరం శ్రీజ్ఞానాంబికై సమేత శ్రీథేనుపురీశ్వరస్వామి, శ్రీదుర్గాంబికై తిరుకోయిల్ కుంబాభిషేక మలర్, 1999  ఆమె ఎనిమిది చేతుల భంగిమలు ఈ క్రింది అర్థాలను వ్యక్తపరుస్తాయి.  
 క్రమ సంఖ్య  భంగిమ  అర్థం 1  అభయ ముద్ర భక్తునికి భద్రత కల్పించుట 2  శంఖం  సరైన మార్గాన్ని చూపుట 3  సుదర్శన చక్రం  శత్రువులను నాశనం చేయుట 4  బాణం  లక్ష్యాన్ని సరైన దిశలో దించుట 5  కవచం  రక్షణ కల్పించుట 6  చిలుక  భవిష్యత్తును సూచించుట
 భంగిమ 
ఆమె నిలువ భంగిమలో దర్శనమిస్తుంది. సంప్రదాయ మడిసార్ చీరను ధరించి, నిమ్మ, అరళి పూల మాలతో అలంకరించబడుతుంది. ఆమె సుమారు ఆరు అడుగుల ఎత్తు కలిగి ఉంటుంది. ఆమె వాహనమైన సింహం కుడి వైపు చూస్తూ ఉంటుంది. భక్తులను ఆహ్వానిస్తున్నట్లుగా చిరునవ్వుతో దర్శనమిస్తుంది.
 పండుగలు 
ప్రత్యేకంగా ఆడి (ఆషాఢ) నెలలో మంగళవారం, శుక్రవారం, ఆదివారం రోజుల్లో రాహుకాల సమయంలో ఈ ఆలయం భక్తులతో కిటకిటలాడుతుంది. ముత్తుపంధల్ ఈ ఆలయంలో జరిగే అతి పెద్ద పండుగ.
 బంగారు రథం 
ఈ ఆలయంలో సుమారు రూ.2 కోట్ల వ్యయంతో బంగారు రథం తయారు చేయడానికి ఏర్పాట్లు చేయబడ్డాయి.పట్టీశ్వరం దుర్గై అమ్మన్ ఆలయానికి రూ.2 కోట్లతో బంగారు రథం పనులు, దినమలర్, 9.10.2010
 కుంభాభిషేకం 
ఈ ఆలయానికి, థేనుపురీశ్వర ఆలయానికి కుంభాభిషేకం 29 జనవరి 2016న నిర్వహించబడింది.దినమణి, 30 జనవరి 2016
 కుంభాభిషేకం రోజున ఆలయం 

 మూలాలు 

 బాహ్య లింకులు 
 అరుల్మికు థేనుపురీశ్వరర్ తిరుకోయిల్ – దినమలర్ ఆలయాలు (ఈ ఆలయంలో దుర్గై అమ్మన్ ఉపాలయం ఉంది)
 దినమలర్ ఆలయాలు – అమ్మన్ పాటలు, దుర్గై స్తోత్రం
 ఆలయాల్లో ఆడి తొలి శుక్రవారం ప్రత్యేక పూజలు, దినకరణ్, 18.7.2014
 Patteeswaram Durga Temple Timings
 అరుల్మికు పట్టీశ్వరం దుర్గై అమ్మన్ ఆలయం

వర్గం:తంజావూరు హిందూ ఆలయాలు
వర్గం:శక్తి ఆలయాలు
వర్గం:దుర్గా దేవాలయాలు
వర్గం:తమిళనాడు పర్యాటక ప్రదేశాలు
వర్గం:తమిళనాడు పుణ్యక్షేత్రాలు